stanford-oval/wikipedia huggingface dataset:
שואת יהודי יוגוסלביה
רקע

יוגוסלביה הוקמה בתום מלחמת העולם הראשונה ממדינות סרביה (שתושביה, נוצרים אורתודוקסים, היוו כמעט מחצית מאוכלוסיית יוגוסלביה), קרואטיה (שתושביה, נוצרים קתולים, היוו גם הם כמעט מחצית מאוכלוסיית יוגוסלביה), בוסניה, מקדוניה ומונטנגרו.
ערב מלחמת העולם השנייה היו ביוגוסלביה כ-82,000 יהודים מבין כ-15 מיליון יוגוסלבים – כחצי אחוז מכלל האוכלוסייה. הקהילות היהודיות הגדולות היו יהדות בלגרד (11,000), יהדות זאגרב (11,000) ויהדות סרייבו (10,000). יהודים אלה שמרו על זהותם היהודית, וחלקם היו ציונים.
ב-5 באוקטובר 1940 נחקק ביוגוסלביה חוק "נומרוס קלאוזוס" שפגע ביהודים וגברה התעמולה האנטישמית בעיתונות, במרחבים הציבוריים ובחינוך.
הפלישה הגרמנית והשואה ביוגוסלביה

באפריל 1941 פלשה גרמניה הנאצית ליוגוסלביה, כבשה אותה ומסרה חלקים ממנה לבולגריה ואיטליה: צפון-מזרח סלובניה סופח לגרמניה. מונטנגרו ורוב חבל קוסובו סופחו לאיטליה. חלק ממקדוניה נמסר לאלבניה שהייתה תחת כיבוש איטלקי. רוב מקדוניה סופח לבולגריה וכך גם העיר פירוט; הונגריה קיבלה חלק ממחוז באצ'קה שבצפון סרביה; קרואטיה הפכה למדינה עצמאית תחת שלטונו של אנטה פאבליץ' ותנועת האוסטאשה. בחלק גדול מסרביה שלטו הגרמנים.
הפלישה הגרמנית והשואה ביוגוסלביה > קרואטיה

בקרואטיה התפתחה מדיניות של החרמת רכוש, גיוס כפייה של יהודי קרואטיה לעבודות פרך וחובת טלאי צהוב. מגמה זו גברה לאחר הפלישה הגרמנית לברית המועצות ביוני 1941. יהודים נעצרו ונשלחו למחנות ריכוז (אם כי רוב האסירים במחנות אלו היו צוענים, בוסניאקים, מתנגדי משטר קרואטים וסרבים). בקיץ 1941 החלו לפעול בקרואטיה מספר מחנות נוספים ובהם יאסנובאץ בו נרצחו 600,000 איש, בהם 25,000 יהודים, וסיימישטה, בו נרצחו 7,500 יהודים מתוך מספר כולל של 47,000 קורבנות. מבין 40,000 יהודי קרואטיה נרצחו כ-30,000 בידי הקרואטים והגרמנים. רובם של 4,000 מיהודי יוגוסלביה שחיו לחוף הים האדריאטי שסופח לאיטליה, היו מוגנים על ידי איטליה.
הפלישה הגרמנית והשואה ביוגוסלביה > סרביה

בסרביה בוצע רישום של כל 16,000 היהודים ביחידה משטרתית סרבית ששרתה את הגסטאפו. היהודים חויבו לענוד טלאי צהוב, פוטרו ממשרות ציבור, גברים יהודים נלקחו לעבודות כפייה והחלה החרמת רכוש היהודים. רבים מהם רוכזו במחנה הריכוז טופובסקה שופה (Topovske Šupe), ובתוך פחות מחצי שנה נרצחו כל הגברים היהודים בבלגרד ובבאנאט (בצפון סרביה). בסוף 1941 רוכזו אלפי נשים וילדים יהודים במחנה הריכוז סיימישטה. במחנה זה נרצחו אסירים בעזרת משאית גז בתקופה שנמשכה כחודשיים, באביב 1942. עד יוני 1942 דווח על רצח כל יהודי סרביה אם כי מעטים מהם שרדו, רובם על ידי הצטרפות לפרטיזנים של טיטו.
אזור בצ'קה בסרביה סופח להונגריה וגורלם של 16,000 יהודי האזור היה כגורל יהודי הונגריה: הכפפה לחקיקה האנטי יהודית, גיוס צעירים רבים ל"פלוגות העבודה" ומעשי טבח המוניים, בעיקר הראצייה בדרום באצ'קה בינואר 1942. לאחר כיבוש הונגריה על ידי גרמניה ב-19 מרץ 1944 גורשו רוב יהודי בצ'קה לאושוויץ, שם נרצחו רובם.
הפלישה הגרמנית והשואה ביוגוסלביה > מקדוניה הצפונית

במרץ 1943 נאספו 8,000 יהודי מקדוניה הצפונית על ידי חיילים בולגרים, גורשו לטרבלינקה ונרצחו.
בסיכום, עד אמצע 1942 נרצחו כ-80% מיהודי יוגוסלביה.
הפלישה הגרמנית והשואה ביוגוסלביה > בוסניה והרצגובינה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הריכוז הגדול של יהדי בוסניה והרצגובינה היה בקהילת יהודי סרייבו.
אחרי המלחמה

אחרי המלחמה היגרו רוב יהודי יוגוסלביה ששרדו בשואה, לישראל.
טיסה 1492 של אירופלוט

| --- | --- |

המטוס שהיה מעורב בתאונה בתמונה מנובמבר 2017
 תאריך:  5 במאי 2019
 שעה:  18:04
 מיקום:  נמל התעופה הבינלאומי שרמטייבו, מוסקבה, רוסיה
 גורם:  שרפה
 קואורדינטות:  55°58′09″N 37°24′11″E﻿ / ﻿55.969166666667°N 37.403055555556°E﻿ / 55.969166666667; 37.403055555556
 הרוגים:  41 
 פצועים:  10 
 ניצולים:  37 
 המעורבים באסון

כלי טיס
 כלי טיס:  סוחוי סופרג'ט 100
 מספר זנב:  RA-89098
 שייכות:  איירופלוט
 מוצא:  נמל התעופה הבינלאומי שרמטייבו, מוסקבה, רוסיה
 יעד:  נמל התעופה מורמנסק, מורמנסק רוסיה
 מפעיל:  אירופלוט
 נוסעים:  73
 אנשי צוות:  5
 הרוגים:  41
 פצועים:  10
 ניצולים:  37
  (למפת מוסקבה מוגדלת) מיקום ההתרסקות(למפת מוסקבה רגילה) מיקום ההתרסקות
 
טיסה 1492 של אירופלוט הייתה טיסה מסחרית וסדירה של חברת אירופלוט. ב-5 במאי 2019 מטוס הסוחוי סופרג'ט 100 שהפעיל את הטיסה היה מעורב בתאונה קטלנית בעת שהיה בדרכו מנמל התעופה שרמטייבו במוסקבה לנמל התעופה מורמנסק (אנ') שברוסיה. המטוס ניסה לחזור לנמל התעופה שרמטייבו כ-30 דקות לאחר ההמראה כדי לבצע נחיתת חירום. בעת הנחיתה, כנפי המטוס וחלקו האחור האחורי התלקחו. המטוס גלש מעבר למסלול הנחיתה ו-41 אנשים נהרגו.
המטוס

המטוס המעורב בתאונה היה סוחוי סופרג'ט 100 רוסי. המטוס נשא את הרישום RA-89098 ואת המספר הסידורי 95135. הוא ביצע את טיסת הבכורה שלו ביוני 2017.
התאונה

הטיסה המריאה מנמל התעופה הבינלאומי שרמטייבו בדרכה לנמל התעופה מורמנסק (אנ') בשעה 18:04 זמן מקומי (15:04 UTC). המטוס הספיק לטפס לגובה של כ-10,000 רגל וניסה לחזור לנמל התעופה שרמטייבו עקב מכת ברק. צוות הטיסה ניסה לבצע נחיתת חירום בנמל התעופה כ-30 דקות לאחר ההמראה, אולם במהלך הנחיתה המטוס חרג מהמסלול ועלה באש לאחר מכן. מבין חמשת אנשי הצוות ו-73 נוסעים, 41 אנשים דווחו כהרוגים, ביניהם גם אחד משלושת דיילי המטוס. עשרה נוספים דווחו כפצועים.
החקירה

התאונה נחקרה על ידי ועדת התעופה הבין-מדינתית ברם אליה צורפו גם גופי החקירה של ועדת החקירות הפדרלית ומחלקת התחבורה של הסניף המוסקבאי של הוועדה. החקירה האשימה את אירופלוט בהפרת חוקי הבטיחות, מה שגרם למותם של יותר משני אנשים. על פי מסקנות ראשוניות של הוועדה ייתכן שצוות הטיסה לא פעלו על פי נוהלי הבטיחות, לאחר שנודע כי המטוס נחת במהירות של 287 קמ"ש, חריגה משמעותית מ-240 קמ"ש המוגבלים למהירות נחיתה.
ב-6 במאי 2019 הוועדה הודיעה כי היא בודקת מספר גרסאות לגבי הגורמים לתאונה, כולל כשירות לא מספקת של צוות הטיסה, משדרים ואנשי התמיכה, כשל בציוד המטוס או תנאי מזג אוויר קשים (לאחר שדווח שהמנועים ספגו שתי מכות ברק, 28 דקות לאחר ההמראה).
תגובות

לאחר התקרית איירופלוט ביטלה ארבע טיסות שונות של מטוס הסוחוי סופרג'ט 100 שתוכננו ל-8 במאי: טיסה משרמטייבו למינסק, משרמטייבו לריגה, מרוסטוב על הדון למוסקבה וטיסה רביעית ממוסקבה לפרם. לא דווח על סיבות הביטולים, אולם לפחות בשתיים מהטיסות התגלו כשלים טכניים בניסיונות ההמראה של המטוסים.
הערות שוליים

1 2  Noëth, Bart. "Aeroflot Sukhoi Superjet makes emergency landing at Moscow Sheremetyevo after a fire on board". Aviation24. נבדק ב-5 במאי 2019. {{cite web}}:  (עזרה)
1 2  "RA-89098 accident description". Aviation Safety Network. נבדק ב-5 במאי 2019. {{cite web}}:  (עזרה)
1 2 3  Hradecky, Simon. "Accident: Aeroflot SU95 at Moscow on May 5th 2019, aircraft bursts into flames during rollout and burns down". Aviation Herald. נבדק ב-5 במאי 2019. {{cite web}}:  (עזרה)
↑  האסון ברוסיה: דייל הציל נוסעים ומת בשריפה, באתר ynet, 6 במאי 2019
↑  "Russian Aeroflot plane makes emergency landing in Moscow". BBC News Online. נבדק ב-5 במאי 2019. {{cite web}}:  (עזרה)
↑  RRJ-95B RA-89098 05.05.2019 — דף החקירה באתר הרשמי.
↑  "Возбуждено уголовное дело по факту аварийной посадки пассажирского самолёта в Шереметьево".
↑  "Расследование уголовного дела об аварийной посадке пассажирского самолёта в столице передано в центральный аппарат СК России".
שימוט

שימוט קטר וקרונות של הרכבת המנדטורית לאחר חבלה בקו יפו-ירושלים בשנת 1946
7 באפריל 2011, שימוט קטר 767 של רכבת ישראל לאחר התנגשות ברכבת אחרת סמוך לתחנת נתניה
שימוט הוא אירוע של ירידת ציוד נייד (קרון, קטר, רכבת וכדומה) מהמסילה. בדרך כלל שימוט יהיה תוצאה או סיבה של תאונת רכבת, ועלול לגרום נזק לציוד שנשמט ואף לפגיעה באנשים שנסעו בו.
שימוט יכול להיגרם מסיבות שונות:
שבר במסילה או התעקמות של הפסים (למשל בעקבות רעידת אדמה או שחיקה)
שבר או תקלה בחוגוני הרכבת או בגלגלים
נסיעה במהירות גבוהה ממה שתנאי המסילה מאפשרים
תוצאה של התנגשות בציוד מסילתי אחר או בחפץ אחר שנמצא על המסילה (למשל, כלי רכב שנתקע במפגש כביש מסילה)
אי עצירה בקצה המסילה.
שימוט מכוון של ציוד נייד שיצא משליטה.
סוגי שימוט > שימוט עקב כשל מסילתי

כשל מסילתי יכול להיגרם כתוצאה מחבלה, שחיקה שלא טופלה, תנאי סביבה קשים (שינויי טמפרטורה גדולים, קרקע לא יציבה, רעידת אדמה), שימוש בחומרי בנייה לא תקינים ועוד. המשקל הגבוה של רכבות (קטרים וקרונות מגיעים למשקל של עשרות טונות) ומהירותן הגבוהה, מביאים לשחיקה חזקה של המשטח העליון של פסי המסילה, במיוחד בנקודות החיבור בין הפסים, ולאורך זמן עלולים לגרום לעיוותים בצורת הפס ואפילו לשבירתו. כאשר רכבת נעה במהירות גבוהה, די בעיוות קל בצורתו של הפס כדי להביא לאובדן אחיזה בין גלגלי הרכבת והפסים ולגרום לשימוט. לדוגמה התעקמות כלפי חוץ של הפס עקב שינויי טמפרטורה עלול לגרום לרוחב המסילה לגדול מעט כך שיהיה גדול מהמרחק שבין גלגלי הרכבת. שחיקה של נקודות החיבור בין הפסים עלולה לגרום להקפצה של גלגלי הרכבת ולאובדן המגע ביניהם ובין הפסים.
כדי למנוע שימוט עקב גורמים אלו יש צורך מתמיד בבקרת מצב המסילה והערכת המהירות והמשקל המקסימליים שבהם יכולה רכבת לנוע עליה.
סוגי שימוט > שימוט עקב כשל בציוד הנייד

חוגוני הרכבת וגלגליה עומדים בעומסים קשים הנובעים מהמשקל הגדול של הציוד ומהמהירויות הגבוהות שבהן נעה הרכבת. עומסים אלו גורמים לשחיקה מוגברת, וחוסר תחזוקה הולמת עשוי לגרום לשברים בחוגונים, בצירי הגלגלים ואף בגלגלים עצמם.
סוגי שימוט > שימוט עקב מהירות נסיעה גבוהה

גם כאשר מסילה נמצאת במצב תקין לחלוטין יש מגבלת מהירות הנובעת מהחוזק המכני של המסילה ומהתנאים הטופוגרפיים של הדרך. כאשר רכבת נוסעת בעקומה, פועלים עליה כוחות אופקיים (צנטריפוגליים). אם מהירות נסיעתה תהיה מהירה מדי, כוחות אלו עשויים להטות אותה מעט על צידה כך שהגלגלים בצד החיצוני של העקומה יאבדו את המגע עם המסילה. כמו כן, מהירות גבוהה מדי עשויה לגרום נזק למסילה ולגלגלי הרכבת ולגרום לשימוט עקב כשל באחד מהם.
סוגי שימוט > שימוט עקב התנגשות

כאשר רכבת פוגעת במהירות גבוהה במכשול שנמצא על המסילה היא עלולה לסטות מכיוון נסיעתה ולהישמט. ככל שהמכשול בו מתנגשת הרכבת מסיבי יותר, כך גדל הסיכון לשימוט. בתאונת הרכבת בבית יהושע ובאסון רבדים נשמטו הרכבות המעורבות בתאונה בעקבות התנגשות בכלי רכב שחצה את המסילה.
סוגי שימוט > שימוט עקב הגעה לקצה מסילה

כאשר ציוד נייד מסיבי (קטר או רכבת שלמה) מגיע לקצה של מסילה, הוא בדרך כלל יפרוץ את בלם הפגוש שנמצא שם וימשיך אל מעבר למסילה. שימוט כזה עשוי להיות מכוון בעקבות אובדן השליטה על הציוד והסטתו למסילה צדדית המסתיימת בבלם פגוש.
סוגי שימוט > שימוט מכוון

שימוט מכוון מתבצע על מנת להוריד מן המסילה ציוד נייד שאינו בשליטה. ניתן לעשות זאת באמצעות הסטתו למסילה צדדית המסתיימת בבלם פגוש או על ידי שומטן.
בדרך כלל נוהגים להגן על מסילות בהן יש תנועת רכבות סדירה מפני ציוד נייד העלול להידרדר מאזורים בהם מתבצעת פעילות מיוחדת כמו סלילת מסילות או תיקון, הרכבה ובדיקה של ציוד נייד. ההגנה מתבצעת באמצעות מסוט בין המסילה הראשית ובין אזור העבודה שמפנה את התנועה מאזור העבודה למסילה צדדית המסתיימת בבלם פגוש או באמצעות שומטן המורכב על המסילה הצדדית. כאשר יש צורך להעביר ציוד נייד מהמסילה הראשית לאזור העבודות או להפך, מסיטים את המסוט או מסירים את השומטן.
הערות שוליים

↑  שִׁמּוּט במילון תחבורה יבשתית (תשע"ב), באתר האקדמיה ללשון העברית
שומטן
ריץ' פול

| --- | --- |

פול ב-2023
 לידה:  16 בדצמבר 1981 (בן 42) קליבלנד, ארצות הברית 
 מדינה:  ארצות הברית 
 השכלה:  Benedictine High School 
 תקופת הפעילות:  מ-2003
 עיסוק:  סוכן ספורט
 השקפה דתית:  נצרות
 בת זוג:  אדל (מ-2021)
 מספר צאצאים:  3
 
ריץ' פול (באנגלית: Rich Paul; נולד ב-16 בדצמבר 1981) הוא יזם וסוכן ספורטאים אמריקאי. מייסד "Klutch Sports Group" והסוכן של כוכב ה-NBA לברון ג'יימס.
ביוגרפיה

פול גדל בדירה קטנה מעל החנות של אביו, בקליבלנד, ארצות הברית. למד בבית הספר תיכון "בנדיקטין" שבאוהיו.
בשנת 1999 אביו נפטר מסרטן.
לאחר שסיים את לימודיו בתיכון, פול למד מהבעלים של מותג הבגדים "Distant replays", אנדי היימן, על מכירת חולצות וינטג'. הוא היה קונה חולצות מאטלנטה ומוכר אותן מהחנות שלו בקליבלנד.
בשנת 2002 הוא פגש את לברון ג'יימס בנמל תעופה, שם התרשם ג'יימס מהחולצה של שחקן הפוטבול וורן מון. השניים החליפו מידע ויצרו קשר, ועד מהרה פול מכר לג'יימס חולצה של מג'יק ג'ונסון וחולצת לוס אנג'לס ראמס.
קריירה

בעקבות דראפט ה-NBA של 2003, הצטרף פול לג'יימס כחלק מהמעגל שלו, יחד עם חברי הילדות של ג'יימס (מאווריק קרטר ורנדי מימס).מאוחר יותר התחילו לעבוד תחת ליאון רוז, שניהל משא ומתן על הארכתו של ג'יימס עם הקאבלירס ב-2006.
בשנת 2012 עזב פול יחד עם ג'יימס את רוז ואת חברת "CAA" כדי להקים סוכנות משלו (Klutch Sports Group).
בשנת 2013, פול גייס את הסוכן והעורך דין הוותיק מארק טרמיני, כדי לנהל את המשא ומתן על חוזה ה-NBA עבור קלוץ' (KLUTCH sports group).
עם סיום כהונתו של טרמיני בקלוץ' ב-2020, לקלוץ' ספורטס הייתה קבוצה של 25 לקוחות, וטרמיני הוביל משא ומתן על חוזי NBA בשווי של למעלה ממיליארד דולר עבור הלקוחות האמורים.
מאוחר יותר באותה שנה, חברת "United Talent Agency" ביצעה השקעה אסטרטגית ב"KLUTCH sports group", וביקשה מפול לנהל את יחידת הספורט שלה, שם הרחיב את לקוחות היחידה מ-4 ל-23 לקוחות.
בשנת 2020 הוא קיבל תפקיד בדירקטוריון.
באוגוסט 2019, האגודה (NCAA) שינתה את התקנות שלה עבור סוכנים, המחייבים אותם להחזיק תואר ראשון, המכונה "חוק ריץ' פול" בתקשורת, זה נתפס ברווחה כהחלקה לעבר פול על כך שהוא לא סיים את לימודיו במכללה ועבור עבודה עם דריוס בייזלי שהחליט לעבוד בניו באלאנס במשך שנה לפני שנכנס לליגת ה-G NBA כמו שתכנן לעשות לראשונה.
בשנת 2020 השיק פול את "שיחות קלוץ" כדי לעודד אוריינות פיננסית בקרב בני צעירים.
באוגוסט 2021, פול נתבע על ידי נרלנס נואל בטענה של הפרת חובת נאמנות, הפרת חוזה ורשלנות על תפקידו בדחיית הצעת חוזה של 70 מיליון דולר מדאלאס מאבריקס בעונת החוץ שקדמה ל-2017 - עונה 18. השניים הגיעו בסופו של דבר להסתגר ב-11 בינואר 2023, כאשר נואל שילם עמלות על עסקה של 5 מיליון דולר שחתם ב-2020 עם ניו יורק ניקס ונואל שמשכו את כל ההקדמה המשפטית לאחר מכן.
חיים אישיים

לפול שלושה ילדים.
בשנת 2021 נכנס פול למערכת יחסים עם הזמרת והיוצרת הבריטית אדל.
הוא נכלל ב-"Ebony power 100 list - 2020", ובמקום הרביעי ברשימת פורבס של "סוכני הספורט החזקים בעולם".
הפניות

Jeff Zillgitt, USA TODAY Sports, LeBron James rep Klutch Sports adds top agent Termini, USA TODAY (באנגלית אמריקאית)
ריץ' פול משכתב את ספר החוקים
החבר של אדל מדבר להיות אבא אחר
נארלנס תובע את ריץ' פול
מדוע ריץ' פול יהיה הבעלים של הקיץ ב-NBA
לברון ג'יימס עוזב את CAA, חבר ילדות ייצג אותו
האחד הנבחר
מאמר: ריץ' פול על ההגבלות החדשות של ה-NCAA על סוכני שחקנים
הסוכן של לברון ג'יימס, ריץ' פול, פותח חטיבת ספורט בחברה הוליוודית
הערות שוליים

1 2  "סוכן של שינוי". ניו יורק טיימס. 18 באוגוסט 2014. אוחזר ב-18 באוגוסט 2014
↑  Price, SL"מאחורי הקלעים עם ריץ' פול: יצרן המלך החדש של ה-NBA". ספורטס אילוסטרייטד. אוחזר ב-9 בפברואר 2020
↑  Price, SL"מאחורי הקלעים עם ריץ' פול: יצרן המלך החדש של ה-NBA". ספורטס אילוסטרייטד. אוחזר ב-9 בפברואר 2021
1 2  "הכירו את ריץ' פול, האיש שתזמר את חזרתו של לברון לקליבלנד". Business Insider. 14 ביולי 2014. אוחזר ב-18 באוגוסט 2014
↑  Broussard, Chris (25 בדצמבר 2012). "הנבחר". ESPN
↑  Broussard, Chris (25 בדצמבר 2012). "הנבחר". ESPN
↑  "לברון ג'יימס עוזב את CAA, חבר ילדות ייצג אותו". International Business Times. 13 בספטמבר 2012. אוחזר ב-18 באוגוסט 2014
↑  זילגיט, ג'ף (15 בינואר 2013). "נציג לברון ג'יימס, קלוץ' ספורטס מוסיף את הסוכן הבכיר טרמיני". ארצות הברית היום. ארצות הברית היום. אוחזר ב-8 ביוני 2021
↑  פרייס, SL (12 ביוני 2019). "יוצר המלך: למה ריץ' פול יהיה הבעלים של הקיץ ב-NBA". SI.com. SI.com. אוחזר ב-8 ביוני 2021
↑   ציוץ של Marc Stein ברשת החברתית אקס (טוויטר), 19 בפברואר 2021
↑  Skipper, Clay (16 בדצמבר 2019). "ריץ' פול משכתב את ספר החוקים". GQ. אוחזר ב-9 בפברואר 2021
↑  "LIVE NATION ENTERTAINMENT" בוחרים את ריץ' פול לדירקטוריון, 13 באפריל 2023
↑  שטיין, מארק (17 ביולי 2019). "הסוכן של לברון ג'יימס, ריץ' פול, פותח חטיבת ספורט בחברת הוליוודית (פורסם ב-2019)". הניו יורק טיימס. ISSN 0362-4331. אוחזר ב-10 בפברואר 2021
↑  מקנרי, דייב (27 ביולי 2020). "הסוכן של לברון ג'יימס ריץ' פול מונה לדירקטוריון UTA". מגוון. אוחזר ב-9 בפברואר 2021
↑  Skipper, Clay (16 בדצמבר 2019). "ריץ' פול משכתב את ספר החוקים". GQ. אוחזר ב-9 בפברואר 2021
↑  סוכן הכוח ריץ′ פול משיק את שיחות קלוץ′ במהלך סוף השבוע של ה-NBA האולסטאר
↑  מדוע תבע נרלנס נואל את ריץ' פול? צלילה לתוך מחלוקת משפטית בטענה להפסד של 58 מיליון דולר למרכז הניקס לשעבר
↑  תביעה של נרלנס נואל בסך 58 מיליון דולר נגד הסוכן לשעבר ריץ' פול נדחתה על ידי השופט
↑  נרלנס נואל הביא לפתרון קרב משפטי עם ריץ' פול
↑  "נרלנס נואל מיישב תביעה עם ריץ' פול, תשלם עמלה על חוזה ניקס". דו"ח Bleacher
↑  ענבל חננאל, ברכות: הזמרת אדל מאשרת שנישאה לריץ' פול, במדור "פנאי פלוס" באתר ynet‏, 20 בנובמבר 2023
↑  ריץ' פול ב"Forbes"
↑  "פרופיל: ריץ' פול". פורבס. 22 בדצמבר 2020. בארכיון מהמקור ב-8 ביולי 2022. אוחזר ב-8 ביולי 2022
לימון

ערך זה עוסק בעץ הדר. אם התכוונתם למשמעות אחרת, ראו .
| לימון |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: סבוננאים
משפחה:: פיגמיים
סוג:: הדרים
מין:: לימון
שם מדעי
 Citrus × limon ‏אוסבק, 1765
עץ לימון
לימון (שם מדעי: Citrus × limon) הוא מין של עץ מסוג ההדרים, שמגדלים באופן חקלאי בעבור פירותיו הקרויים באותו השם. הלימונים משמשים בעיקר לשם הפקת מיץ, אך גם החרצנים, הציפה והקליפה משמשים בבישול, באפייה ובשימורים. מיץ הלימון מכיל כחמישה אחוזים חומצה ציטרית. רמת החומציות שלו (PH) היא בין 2 ל-3, ועל כן טעמו של פרי הלימון חמוץ.
היסטוריה

עץ הלימון מקורו בצפון מזרח הודו או סין לפני כמה אלפי שנים. לאחר מכן תפוצתו הורחבה לכל אגן הים התיכון, והגיע ליבשת אמריקה דרך מגלי ארצות בשנת 1493. מחקרים גנטיים גילו שהלימון הוא הכלאה בין חושחש לאתרוג.
מאפייני העץ

עץ הלימון הוא עץ קטן, המתנשא עד לגובה מקסימלי של 6 מטרים. הענפים מחודדים ומסודרים בצורת כתר. צורת העלים היא אליפסה מחודדת, וצבע הפרחים לבן וצהוב. ענפיו של העץ מעט קוצניים. מוצאו בצפון מזרח הודו או סין.
שימושים

| --- | --- |
 ערך תזונתי ל-100 גרם
 מים:  88.98 ג'
 קלוריות:  29 קק"ל
 חלבונים:  1.1 ג'
 פחמימות:  9.32 ג'
 שומן:  0.3 ג'
 ויטמינים:  ‏
  ‑ ויטמין B1:  0.04 מ"ג
  ‑ ויטמין B2:  0.02 מ"ג
  ‑ ויטמין B3:  0.1 מ"ג
  ‑ ויטמין B6:  0.08 מ"ג
  ‑ ויטמין C:  53 מ"ג
 ברזל:  0.6 מ"ג
 סידן:  26 מ"ג
 מגנזיום:  8 מ"ג
 זרחן:  16 מ"ג
 אשלגן:  138 מ"ג
 מקור: משרד החקלאות האמריקני
ללימון שימוש נרחב מאוד במטבחים רבים ברחבי העולם בכל סוגי המתכונים. בין היתר, תוספת לתבשילים ומאפים מחזקת את יכולת השימור שלהם לזמן רב יותר.
שימושים > מיץ לימון

כאמור, השימוש הנפוץ ביותר בלימונים נעשה במיץ הפרי. מיץ לימון טרי נסחט מלימונים לקראת הבישול. מיץ לימון משומר הוא מוצר תעשייתי הנמכר במרכולים.
מיץ לימון נפוץ מאוד כמרכיב ברטבים המשמשים לסלטים, במשרות, ולמניעת השחמה של פירות וירקות חתוכים. מיץ הלימון משמש גם למשקאות - המפורסם בהם הוא הלימונדה.
שימושים > גרידת לימון

גרד קליפת לימון משמש כתבלין במאכלים שונים. בגרידת הלימון מצויים שמנים אתריים בעלי ניחוח וטעם בולטים. נוהגים בדרך כלל להכניס גרידת לימון בתוך בלילות של מאכלים מטוגנים וגם באפייה.
שימושים > לימון פרסי

כך מכנים יוצאי איראן פירות לימון או ליים (Citrus × latifolia) שיובשו באופן טבעי עד להיעלמות הנוזלים ולהצטמקות הפרי, במטרה לשמר את הפרי ותמציותיו הארומטיות. הלימון הפרסי, המכונה בקרב יוצאי פרס בישראל לימו עומאני, משמש במטבח הפרסי לתיבול מרקים, ולתבשילים נוספים. באמצעות ניקוב הקליפה משחררים את ריכוז התמציות הארומטיות הלימוניות לתוך התבשיל. יש הטוחנים את הלימון לאבקה.
שימושים > לימונים מיובשים

את הפירות המיובשים, בצבע אפרפר - שחור, ניתן למצוא בדוכני חנויות התבלינים בשווקים.
שימושים > לימון כבוש

לימון כבוש הוא קונדימנט העשוי מלימונים חתוכים וכבושים. לימונים כבושים משמשים כתוספת לצד המנה או עליה. לחלופין ניתן לקצוץ אותם דק או לטחון אותם לשימוש כמרכיב במתכון אחר, למשל כממרח לימון כבוש.
משקאות עם מיץ לימון

מיץ לימון הוא חמוץ למדי ולרוב לא נהוג לשתות אותו כפי שהוא. אך ישנם משקאות רבים המכילים מיץ לימון מדולל. משקה לימון נפוץ הוא הלימונדה: משקה מתוק המכיל מים וסוכר בנוסף למיץ לימון. לימונענע הוא משקה דומה, המכיל נענע בנוסף. את משקאות הלימונדה והלימונענע שותים לרוב בקיץ כשחם ומרעננים אותם עם קוביות קרח.
קיימים קוקטיילים רבים מאוד המכילים כמויות שונות של מיץ לימון. לדוגמה בלאדי מרי, ויסקי סאוור או קוסמופוליטן. פלח לימון הוא עיטור קוקטיילים נפוץ למדי.
לימון הוא תוספת נפוצה מאוד לתה (חם או קר) במדינות רבות.
משקאות עם מיץ לימון > לימונצ'לו

מקליפת הלימון מייצרים את הלימונצ'לו - ליקר לימונים מתקתק. את הקליפות משרים באלכוהול, ולאחר זמן מסננים את הנוזל ומערבבים אותו עם סירופ העשוי ממים וסוכר. מקורו של המשקה בדרום איטליה, במיוחד באזור מפרץ נאפולי וחופה של אמאלפי. רבים באיטליה ובסיציליה נוהגים לכבד את אורחיהם בלימונצ'לו ביתי בתום הארוחה. נהוג להגיש את הלימונצ'לו קר מאוד.
גלריית תמונות

לימון שטרם הבשיל
פריחת הלימון
תקריב של עץ הלימון
פרח לימון
לימון פרסי בשוק לווינסקי
תה קר עם לימון
עץ לימון צעיר בתחילת הפריחה
ראו גם

לימונדה
ליים
טארט לימון
הערות שוליים

↑  Lemon, hort.purdue.edu
↑  Genetic origin of cultivated citrus determined: Researchers find evidence of origins of orange, lime, lemon, grapefruit, other citrus species, ScienceDaily (באנגלית)
| --- | --- |
בקרת זהויות :  BnF: cb12267718q (data)  GND: 4190975-6  NDL: 00575882 
רוטב איולי המכיל לימון
דיוגו גונסלבש

דיוגו אנטוניו קופידו גונסלבש (בפורטוגזית: Diogo António Cupido Gonçalves; נולד ב-6 בפברואר 1997 באלמודובר שבפורטוגל) הוא כדורגלן פורטוגזי המשחק בעמדת קשר הכנף בקבוצת ריאל סולט לייק מ-MLS.
קריירת מועדונים

גונסלבש גדל במחלקות הנוער של אלמודובר, פרייראס ובנפיקה ליסבון. בשנת 2015 החל לשחק בקבוצת המילואים של בנפיקה ליסבון. ב-9 באוגוסט 2017 ערך את הופעת הבכורה שלו בקבוצה הבוגרת של המועדון, בניצחון 3-1 על ספורטינג בראגה במסגרת המחזור הראשון בליגת העל הפורטוגלית לעונת 2017/2018.
ב-14 ביוני 2018 הושאל גונסלבש למשך עונה אחת לנוטינגהאם פורסט מהפוטבול ליג צ'מפיונשיפ. ב-4 באוגוסט ערך את הופעת הבכורה שלו במועדון, בתיקו 1-1 נגד בריסטול סיטי במסגרת המחזור הראשון בליגה לעונת 2018/2019. בסך הכל ערך שבע הופעות ליגה במדי המועדון.
ב-26 ביוני 2019 הושאל למשך עונה אחת לפמליקאו, העולה החדשה לליגת העל הפורטוגלית. הוא ערך 27 הופעות ליגה במדי המועדון, בהן הבקיע חמישה שערים.
מעונת 2020/21 חזר לשחק בשורות בנפיקה.
ב-5 בינואר 2023 חתם לארבע שנים בפ.צ. קופנהגן.
ב-9 באוגוסט 2024 חתם לשנתיים בריאל סולט לייק.
תארים

הסופר קאפ הפורטוגלי (1): 2017/2018
אליפות פורטוגל: 2022/2023
הערות שוליים

↑  FOREST AGREE DOUBLE SIGNING באתר הרשמי של נוטינגהאם פורסט, 14 ביוני 2018 (באנגלית)
↑  Diogo Gonçalves e Guga Rodrigues reforçam Famalicão באתר Record, ‏ 26 ביוני 2019 (בפורטוגזית)
עלילת דמשק

אסיר יהודי ממתין למשפטו, ונזיר קפוצ'יני עומד בפתח תאו; ציור של מוריץ דניאל אופנהיים, 1851
עלילת דמשק הייתה עלילת דם שהתחוללה בדמשק בשנת 1840 ה'ת"ר וחוללה זעזוע גדול בקרב יהדות העולם. בעקבות היעלמותם של נזיר קתולי ומשרתו המוסלמי הואשמו דמויות מפתח בקהילה היהודית בדמשק בחטיפתם וברציחתם לצורך שימוש בדמם לאפיית מצות. בחקירה אכזרית שנוהלה על ידי מושל סוריה ולובתה על ידי הקונסול הצרפתי מצאו את מותם מספר חשודים. העלילה הופסקה הודות להתערבותם של אישי ציבור יהודיים ומדינאים מן המערב.
רקע

בתחילת המאה ה-19 היו קהילות נוצריות גדולות מאוד במזרח התיכון, והן היו המקור להאשמות ברצח פולחני שהפכו תכופות יותר במחצית הראשונה של המאה. היהודים הואשמו ברצח לצורך קיום פולחן דם עתיק בחלב ב-1810, בביירות ב-1824, באנטקיה ב-1826, בחמה ב-1829, בטריפולי ב-1834 ובירושלים ב-1838. באף אחד מהמקרים הללו לא הרשיעו השלטונות העות'מאנים את הנאשמים.
בשנת 1840 הייתה דמשק כבושה בידי שליט מצרים מוחמד עלי, ידיד הצרפתים, שלחם כנגד הסולטאן העות'מאני שנתמך בידי בריטניה ואוסטריה. הרקע לעלילה היה היעלמותו של נזיר בשם תומאסו, מיסיונר אפוסטולי וכומר במנזר הקאפוצ'יני הצרפתי, יחד עם משרתו המוסלמי, איברהים עמארה, אחרי שתלו מודעה בשוק היהודי בדמשק בא' באדר א' ה'ת"ר (5 בפברואר 1840). ידוע שתומאסו היה מעורב בעסקים מפוקפקים. אבל זה לא מנע מהקהילות הנוצריות בעיר לצאת בהאשמות שתומאסו נרצח על ידי היהודים. קונסול צרפת בדמשק, ראטי מנטון, פתח בחקירה נמרצת נגד נכבדי הקהילה היהודית. החקירה התבססה על ההאשמה שהיהודים זקוקים לדם של נוצרי לצורך טקס סודי בזמן אפיית המצות לפסח. ראש ממשלת צרפת, אדולף טייר, תמך בגלוי בנציגו בדמשק, ובשיחה עם ג'יימס מאיר רוטשילד אמר:
”אם היהודים בימי הביניים אכן שלחו ידם, כמסתבר, ברצח פולחני, מדוע לא יעשו כמוהם יהודי דמשק החשוכים בימינו?”.